Diari Oficial de la Generalitat Valenciana


Sumari del DOGV 6625, del 07-10-2011 (2011/10515)

ORDRE 2/2011, de 22 de setembre, de la Conselleria de Presidència, per la qual es modifica l'Ordre 9/2011, de 8 de març, de la Conselleria de Justícia i Administracions Públiques.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   6625

Data del DOGV
:   07-10-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/10627


Data del document
:   22-09-2011

Organisme emissor
:   Conselleria de Presidència

Tipus de document
:   Ordre

Anàlisi jurídica

 Descriptors 

:   * distinció honorífica

ORDRE 2/2011, de 22 de setembre, de la Conselleria de Presidència, per la qual es modifica l'Ordre 9/2011, de 8 de març, de la Conselleria de Justícia i Administracions Públiques. [2011/10112]  
Mitjançant l'Ordre 9/2011, de 8 de març, de la Conselleria de Justícia i Administracions Públiques, va ser convocat un concurs per a la concessió dels Premis als Millors Projectes Europeus de la Comunitat Valenciana 2011 (DOCV 6493, d'1 d'abril).  
Vist que, mitjançant el Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat, les competències en matèria de relacions amb la Unió Europea són atribuïdes a la Secretaria Autonòmica de Presidència, de la qual depén, així mateix, la Direcció General de Relacions amb la Unió Europea.  
Atés que, com a conseqüència d'esta nova estructura del Consell, s'ha efectuat una nova distribució de competències que fa procedent efectuar una modificació en la composició del jurat encarregat de resoldre el concurs per a la concessió dels Premis als Millors Projectes Europeus de la Comunitat Valenciana 2011.  
  
Per tot això,  
  
ORDENE  
  
Primer  
Modificar la composició del jurat encarregat de resoldre el concurs per a la concessió dels Premis als Millors Projectes Europeus de la Comunitat Valenciana 2011, publicat mitjançant l'Ordre 9/2011, de 8 de març, de la Conselleria de Justícia i Administracions Públiques, base 7 de l'annex I, el qual quedarà integrat per les persones següents:  
  
- President: el/la titular de la secretaria autonòmica amb competències en matèria de relacions amb la Unió Europea o en qui delegue.  
  
- Vocal: el/la titular de la direcció general amb competències en matèria de relacions amb la Unió Europea o en qui delegue.  
- Vocal: el/la titular de la direcció general amb competències en matèria de projectes europeus o en qui delegue.  
- Secretari: un funcionari de la direcció general amb competències en matèria de relacions amb la Unió Europea, que actuarà amb veu però sense vot.  
  
Segon  
Modificar la base 7, punt 4, de l'annex I de la convocatòria publicada mitjançant l'Ordre 9/2011, de 8 de març, que queda redactada de la manera següent:   
«La competència per a resoldre la present convocatòria correspon a la consellera de Presidència, a proposta del jurat».   
  
Tercer  
Ampliar el termini de resolució del concurs per a la concessió dels Premis als Millors Projectes Europeus 2011 en dos mesos, respecte del termini previst en la base 7 punt 5 de l'annex I de la convocatòria publicada mitjançant l'Ordre 9/2011, de 8 de març.  
  
Contra aquesta ordre, que posa fi a la via administrativa, els interessats podran interposar, potestativament, recurs de reposició davant del mateix òrgan que l'ha dictat, en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, excepte en els casos a què es refereix l'article 44 de la Llei 29/1998, de la Jurisdicció Contenciosa Administrativa, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que preveuen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.  
  
València, 22 de setembre de 2011  
  
La consellera de Presidència,  
PAULA SÁNCHEZ DE LEÓN GUARDIOLA